KINNITATUD

RMK riigihangete osakonna

juhataja käskkirjaga 1-47.2833/1.

## 1. Hanke nimetus ja viitenumber

* 1. Hanke nimetus: Laane tee, Nurga tee ja Padisemetsa tee ehitamine
  2. Viitenumber: 264366
  3. Klassifikatsioon: teetööd 45233140-2
  4. Hankemenetluse liik: lihthange

## 2. Hanke läbiviija

RMK riigihangete osakond

* 1. ***3. Hankedokumendid, info pakkumuste esitamise ja avamise kohta***

**3.1. hankedokumendid, tehniline info**

Hange viiakse läbi riigihangete keskkonnas (edaspidi eRHR). Hankes osalemiseks, teavituste saamiseks ja küsimuste esitamiseks läbi eRHRi peavad pakkujad avaldama oma kontaktandmed, registreerudes hanke juurde „Hankes osalejad“ lehel.

Kõik selgitused huvitatud isikutelt laekunud küsimustele ning muudatused hankedokumentides tehakse kättesaadavaks eRHR kaudu. Pärast teate avaldamist või dokumendi lisamist saadab eRHRi süsteem automaatteavituse registreeritud isikutele. Samuti esitab hankija otsused pakkujatele eRHR süsteemi kaudu, mille lisamise kohta saadab eRHRi süsteem automaatteavituse.

Käesoleva hanke dokumendid võivad sisaldada andmeid selliste kaitstavate loodusobjektide asukohtade kohta, mille avalikustamine (näiteks massiteabevahendites) on keelatud. Hankedokumendi allalaadimisega võtab isik endale kohustuse tagada avalikustamiskeelu järgimine.

### 3.2. pakkumuste esitamine

Pakkumus tuleb esitada elektrooniliselt eRHRi keskkonna kaudu aadressil <https://riigihanked.riik.ee> hanketeates toodud ajaks.

### 3.3. pakkumuste avamine

Pakkumused avatakse hankija poolt eRHRi keskkonnas hanketeates toodud aja saabumise järel.

## 4. Hanke lühikirjeldus

4.1. Hanke eesmärgiks on hankelepingu sõlmimine Laane tee (0,15 km), Nurga tee (0,19 km) ja Padisemets tee (0,37 km, mis asuvad Harju maakonnas, Lääne-Harju vallas, Laane, Kurkse ja Padise külas, ehitustööde teostamiseks. Täpsem tööde tehniline kirjeldus on esitatud hankedokumendi punktis 6.

4.2. Töö tehniliseks aluseks on **Projekteerimisbüroo Maa ja Vesi AS** poolt koostatud „Laheotsa teede ehitusprojekt V02“ ja **Piiber Projekt OÜ** poolt koostatud „Padisemetsa tee ehitamine ehitusprojekt“ (Lisa 4 – Projekt) ja asjakohastel juhtudel sellest projektist erinevuste kohta hankedokumentides esitatud täpsustused.

Objektiga on võimalik tutvuda: metsaparandaja Romet Riiman tel: 526 1698, e-post: [romet.riiman@rmk.ee](mailto:romet.riiman@rmk.ee).

4.3. Töövõtja annab Tellijale valmis Töö lõplikult üle hiljemalt 1.09.2023. Ehitusobjekti dokumentide üleandmiseks ja vastuvõtmiseks ning ehitusobjekti kasutuselevõtu dokumentide vormistamiseks on aega kuni 1.11.2023. Hankija soovib hankelepingu sõlmida mõislikul esimesel võimalusel peale hankemenetluses lepingu sõlmimise võimaluse tekkimist ning pakkuja kohustub lepingu allkirjastama koheselt peale hankijalt vastavasisulise ettepaneku saamist.

4.4. Töödele on nõutav teostusgarantii kestvusega 2 aastat arvates kasutuselevõtu akti allkirjastamisest Tellija poolt. Tööde teostamise ajaks on nõutav pangagarantii 10 % hankelepingu sõlmimise aluseks olnud eduka pakkumuse maksumusest või sama summa deponeerimine Tellija pangakontole.

4.5. Hankija ei ole jaotanud hanget osadeks, kuna see ei ole majanduslikult ja töökorralduslikult otstarbekas.

## 5. Hankemenetluse aegne pakkumuse tagatis

5.1. Pakkuja peab esitama RHS § 90 kohase **pakkumuse tagatise summas 1000 EUR,** kas:

5.1.1. vastava summa deponeerimisena hankija arvelduskontole EE881010002021370008 SEB pangas (makse selgitus: „Pakkumuse tagatis riigihankes *Laane tee, Nurga tee ja Padisemetsa tee ehitamine* pakkuja [pakkuja nimi] eest“), panga viitenumber 4000004303, või

5.1.2. võlaõigusseaduse §-le 155 vastava krediidi- või finantseerimisasutuse või kindlustusandja tagasivõtmatu ja tingimusteta garantiina pakkuja poolt hankemenetluse käigus kohustuste täitmata jätmisega tekitatud kahjude täieliku või osalise hüvitamise tagamiseks. Krediidi- või finantseerimisasutuse või kindlustusandja garantiina esitatud pakkumuse tagatise tõendusdokumendist (garantiikirjast) peab nähtuma, et tagatis antakse Riigimetsa Majandamise Keskusele esitamiseks (võlausaldajaks on Riigimetsa Majandamise Keskus), tagatis on tagasivõtmatu ja tingimusteta ning et garantii andja on kohustatud tegema väljamakse kuni tagatise summa ulatuses Riigimetsa Majandamise Keskuse esimesel nõudel peale seda, kui tagatise esitanud pakkuja võtab oma hankemenetluses esitatud pakkumuse selle jõusoleku tähtaja jooksul tagasi.

5.2. Rahasumma deponeerimisena esitatud tagatise korral esitab pakkuja makse toimumist tõendava dokumendi elektroonilise koopia koos pakkumusega.

5.3. Krediidi- või finantseerimisasutuse või kindlustusandja garantiina esitatud pakkumuse tagatise tõendusdokument (garantiikiri) peab kas:

5.3.1. olema allkirjastatud digitaalselt ja esitatud koos pakkumusega elektrooniliselt eRHR keskkonna kaudu, või

5.3.2. olema allkirjastatud kirjalikult ning esitatud originaaldokumendina hankijale aadressil RMK riigihangete osakond, Rõõmu tee 7, 50705 TARTU, enne pakkumuste esitamise tähtpäeva saabumist ja elektroonilise koopiana koos pakkumusega eRHR süsteemi kaudu koos kinnitusega, et originaaldokument on hankijale esitatud. Originaaldokument tuleb esitada suletud ümbrikus, mis on tähistatud arusaadavalt. Originaaldokumendi õigeaegse kohalejõudmise riisiko lasub pakkujal.

5.3.3. digitaalselt allkirjastatud garantiikiri peab sisaldama tingimust, mille kohaselt garantii andja aktsepteerib VÕS § 155 lg 4 p 3 kohase garantiist tuleneva kohustuse lõppemise alusena (garantiist tulenevatest õigustest loobumise tahteavaldusena) elektroonilise garantiikirja faili tagastamist selleks garantii andja poolt määratud e-posti aadressile /garantii andja e-postiaadress/, kui sellekohane e-kiri on saadetud hankija töötaja ametialaselt e-posti aadressilt domeeninimega rmk.ee. Digitaalselt allkirjastatud garantiikiri ei tohi sisaldada selle tingimuse kohta garantii andja poolseid täiendusi ega nõuet, et elektroonilise garantiikirja faili tagastamise e-kiri oleks allkirjastatud hankija esindaja poolt.

5.4. Tagatis peab olema antud kehtivusega vähemalt riigihankes pakkumuste jõusoleku tähtaja lõpuni.

5.5. Hankija kohaldab pakkumuse tagatise realiseerimisel ja tagastamisel RHS § 91.

## 6. Hanke tehniline kirjeldus

Laane tee (0,15 km), Nurga tee (0,19 km) ja Padisemets tee (0,37 km) asuvad Harju maakonnas, Lääne-Harju vallas, Laane, Kurkse ja Padise külas.

**Laane tee** (0,15 km) paikneb kinnistul 56201:003:0904, tee algab Padise – Kurkse - Harju-Risti tee (11176) km-l 4,86.

**Nurga tee** (0,19 km) paikneb kinnistul 56201:003:0184, tee algab Padise – Kurkse - Harju-Risti tee (11176) km-l 7,16.

**Padisemetsa tee** (0,37 km) paikneb kinnistul 56202:002:0445, tee algab riigiteelt 11175 Viruküla – Padise km 16,338. Esimesed 180 meetrit kulgeb tee olemasoleva pinnastee trassile, kust edasi suundub ca 190 m pikkusel lõigul sirgjooneliselt lääne suunas kvartal KL041 eraldisele 2. Tee lõppu on ette nähtud L-kujuline tagasipööramise koht. Olemasolev pinnastee on ca 2,0-2,5 m laiune.

Vajalikud raietööd on RMK poolt lepingu sõlmimise ajaks enamuses osas tehtud. RMK raie järgselt võib olla jäänud objektidele üksikuid raiumata ja kokkuvedamata puid, mis vajavad täiendavat raiet. Raie käigus tuleb teha raiutavatest puudest etteantud sortimenti, see kokku vedada ja ladustada etteantud kohta. Tasustatakse raie tööd hankes küsitud ühikuhindades kokkuveetud ja ladustatud materjali mahu järgi. Raiutud metsamaterjali ei või jätta kokkuvedamata metsa, see tuleb kokkuvedada ja ladustada etteantud kohta. Lisaks on jäänud raiutud trassidel peenikest võsa, mis vajab samuti enne kaevet likvideerimist. Trassidele jääv peenike võsa likvideeritakse kaeve käigus või rajutakse eraldi, see tegevus kuulub kraavide kaevamise juurde ja eraldi ei tasustata. Vajadusel veetakse raiutud võsa kokku teeäärsetesse vaheladudesse ja see tasustatakse vastavalt pakkumises toodud raie ja kokkuveo hinnale.

Edasi tuleb teostada kändude juurimine (2,08 ha).

Teekraav kaevatakse Nurga tee mahasõidukoha äärde.

Laane kui Nurga tee mõlemale pervele rajatakse konstruktiivsed küvetid min. sügavusega 30cm mõõdetuna olemasolevast maapinnast. Küvettidest saadav pinnas on liivasegune rähka sisaldav kasvupinnas, mis planeeritakse laiali küveti metsapoolse serva maa-alale. Kõik küvetid rajatakse nõlvusega 1:1.

Padisemetsa teemulle ehitatakse veejuhtmete kaevest saadud pinnasest, ette nähtud rajada teenõvad N1, N1A, N1B, N2, N2A, N2B, N2C, N3 ja N4. Ehitatavad teenõvad rajada nõlvusega 1:3 ning ca 0,4-0,5 m sügavused mõõdetuna ümbritsevast maapinnast. Välja kaevatud pinnas paigaldatakse ehitatavasse teemuldesse, kus see tasandatakse ning tihendatakse. Teemulde laius on 6,4 meetrit ning muldesse paigaldatava pinnase keskmine paksus on ca 0-20 cm.

Nurga teel on ette nähtud paigaldada plasttruup ø40cm riigimaanteelt mahasõidu koha alla olemasolevale teekraavile.

Padisemetsa teel on nõvast N2C ja N3 koguneva vee mahasõidukoha PK 0+21 alt läbi juhtimiseks ette nähtud 30 cm läbimõõduga 9 m pikkune plasttoru paigaldamine („Maaparandusrajatiste tüüpjoonised“ 2019, tüüpjoonis 3.2.-1…3.2-2).

Truubid Ø30-40 cm ehitatakse plasttorutruubina, rõngasjäikusega SN8. Plasttruubitorud peavad vastama ringjäikusele SN8, ISO 9969 ja olema seest siledaseinalised. Uute truupide vähim piki kalle peab olema 1%. Truupide nõutav eluiga peab olema 50a. Truubitorude maksimaalne paigaldusjärgne lubatud deformatsioon on 6%. Truupide paigaldamisel lähtuda maaparandusrajatiste tüüpjoonistest (2013). Truubitorud tuleb paigaldada vähemalt 15 cm liivalusele. Kinni aetav kaevik tuleb toru ümber korralikult 15-30 cm kihtidena tihendada. Truubi ehitamisel minimaalne mineraalse pinnase täitekihi paksus truubitoru peal on vähemalt 50 sm.

Truubile on ette nähtud ehitada otsakutele kindlustised tüüpotsakuga MAO. Otsakute rajamiseks truupidele tuleb kasutada nõlvust 1:1,5 ning järgida vastavaid tüüpjooniseid väljaandest „Maaparandusrajatiste tüüpjoonised“ (Tallinn 2013). Otsakute ja nõlvade kindlustamisel võib kasutada hüdrokülvi, kuid see peab olema teostatud 50 päeva enne ehituse lõpptähtaega ja ehituse üle andes peab otsakul/kindlustusel kasvama ühtlane elujõuline haljastus.

Truupidele on ette nähtud tähispostide paigaldamine (2 tk truubi kohta). Tähispostid paigaldada truubi sissevoolu ja väljavoolu kohale. Tähispostid tuleb paigaldada mulde servast vähemalt 0,35 m kaugusele ja sõidutee servast vähemalt 0,75 m kaugusele.

**Laane tee** ehitatakse algusega Padise – Kurkse - Harju-Risti tee (11176) km-l 4,86. Tee alus buldooserdatakse ja siis veetakse täitepinnas (20 cm), mis töödeldatakse teekatte aluseks. Teekatte konstruktsiooniks on piisav geotekstiilile (Deklareeritud tõmbetugevus MD/CMD ≥20 kN/m, 5,0 m lai, mittekootud) rajatav 30cm paksune kahekihiline kruuskatend, mille kulumiskiht 10 cm on purustatud kruus (pos6) ja aluskiht 20 cm sorteeritud kruus (pos4) ), teekatte ehitatakse pealt laiusega 4,0 m. Teel ehitatakse pik.1+50 kohal välja tagasipööramisekoht TP-L. Tagasipööramisekoha katend on analoogne sõiduteele ehitatavaga, mulle ehitatakse samuti juurde veetavast pinnasest.

**Nurga tee** ehitatakse algusega Padise – Kurkse - Harju-Risti tee (11176) km-l 7,16. Tee alus buldooserdatakse ja siis veetakse täitepinnas (20 cm), mis töödeldatakse teekatte aluseks. Seejärel rajatakse katend. Teekatte konstruktsiooniks on piisav geotekstiilile (Deklareeritud tõmbetugevus MD/CMD ≥20 kN/m, 5,0 m lai, mittekootud) rajatav 30cm paksune kahekihiline kruuskatend, mille kulumiskiht purustatud kruus (pos6) ja aluskiht 20 cm sorteeritud kruus (pos4), teekatte ehitatakse pealt laiusega 4,0 m. Teel ehitatakse pik.1+35 kohal välja tagasipööramisekoht TP-L. Tagasipööramisekoha katend on analoogne sõiduteele ehitatavaga, mulle ehitatakse samuti juurde veetavast pinnasest. Pääsuks kinnistule Nurga-Vanatoa (56201:003:0199) rajatakse mahasõidukoht M3 vastavuses tüüpjoonisele 6.8 (kogumik “Maaparandusrajatiste tüüpjoonised”, Põllumajandusministeerium, Tallinn 2012.a, 2015.a).

**Padisemetsa tee** mulle ehitatakse teenõvade kaevest saadavast pinnasest (toorhuumus, peenliiv) 6,4 m laiusena (keskmine paksus on ca 0-20 cm) arvestusega, et teekatendi alumisest servast nõva siseservani jääks vähemalt 0,3 m laiune berm. Pärast külgreservi pinnase lisamist ning teemulde välja ehitamist teetrass tasandatakse ning tihendatakse, misjärel profileeritakse 4% kahepoolse põikkaldega (teekatte põikkalle 4%). Teekatte konstruktsiooniks on piisav geotekstiilile (Deklareeritud tõmbetugevus MD/CMD ≥20 kN/m, 5,0 m lai, mittekootud) rajatav 30cm paksune kahekihiline kruuskatend, mille kulumiskiht 10 cm on purustatud kruus (pos6) ja aluskiht 20 cm sorteeritud kruus (pos4), teekate ehitatakse katte pealt laiusega 4,5 m.

Olemasolev riigitee ristumiskoht ei vasta nõutele – puudub katend, veeviimarid ja liiklusmärgid, pöörderaadiused on kasutatava liikluskoosseisu jaoks ebapiisavad. Freespurust ristumiskoha ehitamine teostatakse vastavalt „Riigi kõrvalmaantee 11175 Viruküla – Padise km 16,338 ristumiskoha ehitamine“ projekti lisale 3.

Ehitatavalt Padisemetsa teelt PK 0+21 on ette nähtud rajada 1 kruuskattega mahasõidukoht: M-L20R10 („Maaparandusrajatiste tüüpjoonised“, Põllumajandusministeerium, 2019, joonis 6.7) ning PK 3+70…4+58 L-kujuline tagasipööramise koht TP-L. Ehitatava tee algusesse PK 0+21 ehitatakse mahasõidukoht ML20R10 erakinnistule (Metsala, katastritunnus 56201:001:0879) ligipääsuks. Mahasõidukoht rajatakse ilma kulumiskihita (kulumiskiht asendatakse aluskihis kasutatava materjaliga), tagasipööramise koht ehitatakse koos kulumiskihiga. Tagasipööramisekoha katend on analoogne sõiduteele ehitatavaga. Mahasõidukoht ja tagasipööramise koht tuleb sujuvalt kokku viia ehitatava teega ning ümbritseva maapinnaga.

Harju maakond, Lääne-Harju vald, Laane ja Kurkse külas riigitee 11176 Padise - Kurkse - Harju-Risti km 4,868 ja Laane tee ning km 7,161 ja Nurga tee ristumiskohad ehitatakse vastavalt Teelahendus OÜ poolt projekteeritud „Harju maakond, Lääne-Harju vald Laane ja Kurkse külad riigitee 11176 Padise - Kurkse - Harju-Risti km 4,868 ja Laane tee ning km 7,161 ja Nurga tee ristumiskohtade ehitamise Põhiprojekt“ (töö PP-22-20).

Juurdepääsuteede asukohad on järgmised:

* Laane tee – riigiteelt nr 11176 Padise - Kurkse - Harju-Risti km 4,868 vasakule;
* Nurga tee – riigiteelt nr 11176 Padise - Kurkse - Harju-Risti km 7,161 paremale.

Laane tee uus mahasõit ehitatakse riigitee nr 11176 Padise - Kurkse - Harju-Risti km 4,868 kohale riigiteega täisnurga all. Mahasõidukoha ümber on ca 15-20 cm paksune huumuskiht ja aluspinnaseks on liivsavi. Teepeenrad on rohtunud. Piki põhiteed (teise pool teed) asuvad kohati olemasolevad külgkraavid/madalad nõvad. Olemasolevad truubid ristumiskoha piirkonnas puuduvad. Ristumiskohal olemasolevad tehnovõrgud puuduvad.

Nurga tee uus mahasõit ehitatakse riigitee nr 11176 Padise - Kurkse - Harju-Risti km 7,161 kohale riigiteega täisnurga all. Mahasõidukoha ümber on ca 20-25 cm paksune huumuskiht ja aluspinnaseks on liiv. Teepeenrad on rohtunud. Piki põhiteed asuvad olemasolevad külgkraavid/madalad nõvad. Ristumiskohast ca 45m kaugusel loode poole asub olemasolev Ø500mm plasttruup. Ristumiskoha olemasolevad truubid ja tehnovõrgud puuduvad.

Ristumiskohtade pikikalle Laane teel on 1,5%., Nurga teel on 3,0%. Juurdepääsuteele on ettenähtud kahepoolse põikkaldega 2,5%-ne a/b kate ning 3,0%-ne kahepoolse põikkaldega kruuskate, mis on kokku viidud riigiteel oleva vertikaallahendusega.

Laane juurdepääsuteede A/B kate rajatakse järgmine:

* Tihe asfaltbetoon AC 16 surf h=9sm
* Killustikalus kiilumismeetodil fr 32/63 h=20cm
* Geotekstiil (Deklareeritud tõmbetugevus MD/CMD ≥20 kN/m, 5,0 m lai, mittekootud)
* Dreenkiht (dreenivus minimaalselt 1m/ööp) h=min20cm
* Täitepinnas (dreenivus minimaalselt 0,5m/ööp) h=min20cm
* Aluspinnas – liivsavi.

Nurga juurdepääsuteede A/B kate rajatakse järgmine:

* Tihe asfaltbetoon AC 16 surf h=9sm
* Killustikalus kiilumismeetodil fr 32/63 h=20cm
* Geotekstiil (Deklareeritud tõmbetugevus MD/CMD ≥20 kN/m, 5,0 m lai, mittekootud)
* Dreenkiht (dreenivus minimaalselt 1m/ööp) h=min20cm
* Aluspinnas – liiv.

Juurdepääsutee kruuskate rajatakse järgmine:

* Purustatud kruus (positsioon nr 6) h=12cm
* Kruusalus (dreenivus minimaalselt 1m/ööp) h=min20cm
* Geotekstiil (Deklareeritud tõmbetugevus MD/CMD ≥20 kN/m, 5,0 m lai, mittekootud)
* Täitepinnas (dreenivus minimaalselt 0,5m/ööp) h=min20cm
* Aluspinnas – liivsavi/liiv

Nurga tee ristumiskohal (piki põhiteed) asuvad olemasolevad külgkraavid/madalad nõvad. Ristumiskohast ca 45m kaugusel loode poole asub olemasolev Ø500mm plasttruup. Mahasõidutee alla paigaldatakse uus Ø400mm plasttruup. Uued kraavid tuleb kaevata ja olemasolevad kraavid tuleb puhastada/süvistada vastavalt plaanilahenduses näidatud ulatuses.

Truubi sisse- ja väljavoolud tuleb kindlustada munakivisillutisega, sisse ja väljavoolu kohal ka kraavi põhjad – antud tööd kuuluvad lahutamatu osana truupide ehituse juurde.

Padisemetsa tee mahasõit rajatakse Piiber Projekt poolt koostatud „Riigi kõrvalmaantee 11175 Viruküla – Padise km 16,338 ristumiskoha ehitamine“ põhiprojekt alusel.

Riigi kõrvalmaantee 11175 Viruküla – Padise (edaspidi riigitee) katendiks on ehitatava ristumiskoha lõigus teeregistri andmetel freespurust kate. Ristumiskohale ehitada freespurust kate 2x pindamisega vähemalt 18 m ulatuses sõidutee servast. Ehitatava ristumiskoha katte pikkuseks on ette nähtud 31 meetrit (Metsala kinnistu mahasõidukoha ulatuses), sisemiste pöörderaadiustega 15 meetrit. Ristumiskoht rajatakse võimalikult risti riigiteega ning pikikaldega 1,5% (esimesed 15 m) 1,0% (viimased 16 m) riigiteest eemale.

Ristumiskoha ehitamiseks on vajalik eemaldada ristumiskoha aluselt alalt kasvupinnas. Katendi eraldamiseks aluspinnasest kandevõime suurendamiseks on ette nähtud geotekstiili (Deklareeritud tõmbetugevus MD/CMD ≥20 kN/m, 5,0 m lai, mittekootud) kasutamine. Nõlvad rajatakse nõlvusega 1:3. Mulde ehituseks sobib kohapealne mineraalpinnas. Mulle tuleb tihendada maksimaalselt 30 cm kihtide kaupa. Üleliigne pinnas tuleb ära vedada. Tasandatud aluspinnasele paigaldatakse kandva kruusakihi alla geotekstiil (Deklareeritud tõmbetugevus MD/CMD ≥20 kN/m, 5,0 m lai, mittekootud). Katendiks on ristumiskoha puhul ette nähtud freespurust kate: 8 cm freespuru + 2x pindamine, aluseks 20 cm paksune sorteeritud kruus Pos.4 kiht. Ristumiskohalt ehitatakse mahasõidukoht Metsala kinnistule. Mahasõidukoha alla on ette nähtud paigaldada veeviimar DN300 SN8, millele tuleb rajada kivikindlustusega otsakud.

Ristumiskohtadele paigaldatakse liiklusmärgid nr 221 "Anna teed" komplekt, liiklusmärk nr 644 "Tee nimetus" (2tk) ning liiklusmärk nr 341 "Massipiirang" komplekt koos lisateatetahvliga 891b "Välja arvatud RMK loal".

Ehitusobjektil peab kogu ehituse aja olema tagatud ajakohane ajutine liikluskorraldus vastavalt teostatavatele töödele tuleb paigaldada teedele ajutised liiklusmärgid nr 158 „Teetööd“, nr 331 „Sissesõidu keeld”, nr 552 „Umbtee” ja avalikult kasutatavatel teedel tööde tegemiseks nõutavad liiklusskeemi kohased märgid ning lisaks kõik muud juhtumi põhised vajalikud ajutised liiklusmärgid;

Hankes tehtud muudatused võrreldes projektiga:

Ehituses kasutatakse erinevalt projektis toodud järgmisi erisusi:

1. Projektis toodud truubi otsakute ehitamisel, nõlvade kindlustamisel jm. võib kasutada ainult erosioonitõkke matti, mis koosneb 100% kookoskiududest (350 g/m2) ja mille siduselemendiks on jute nöör/võrk. Kasutatav erosioonitõkke matti peab koosnema 100% biolagunevast materjalist, mille eluiga on vähemalt 2 aastat. **Erosioonitõkke matid, mis sisaldavad plastist sidusnööre/võrkusid on keelatud.**
2. Otsakute ja nõlvade kindlustamisel võib kasutada hüdrokülvi, kuid see peab olema teostatud **50 päeva** enne ehituse lõpptähtaega ja ehituse üle andes peab otsakul/kindlustusel **kasvama ühtlane elujõuline haljastus.**
3. Projektis toodud truubi otsakute ja kivikindlustuste ehitamisel **on keelatud geotekstiilide kasutamine** kivikindlustuste kivide all.

Töö tehniliseks aluseks on **Projekteerimisbüroo Maa ja Vesi AS** poolt koostatud „Laheotsa teede ehitusprojekt V02“ ja **Piiber Projekt OÜ** poolt koostatud „Padisemetsa tee ehitamine ehitusprojekt“ (Lisa 4 – Projekt) ja asjakohastel juhtudel sellest projektist erinevuste kohta hankedokumentides esitatud täpsustused.

Tööde teostamine peab olema vastavuses Maaparandusseadusega ja Ehitusseadustikuga ning kooskõlas maaparandushoiutöödele ja teehoiutöödele esitatavate nõuetega. Ehitustöid tuleb teostada lähtudes Maaparandussüsteemi ehitamise täpsematest nõuetest (Põllumajandusministri 28.03.2019 määrus nr 38), Tee ehitamise kvaliteedinõuetest (Majandus- ja taristuministri 03.08.2015 määrus nr 101) ja Metsatee seisundi kohta esitatavatest nõuetest (Keskkonnaministri 11.06.2015 määrus nr 34) Tööde vastuvõtmisel lähtutakse RMK metsaparanduse ehitus- ja remonttööde vastuvõttu eeskirjast.

NB! Ehitaja peab objekti ehituse käigus tagama ehituses kasutatavate juurdepääsu teede nõuetekohase sõidetavuse, vajadusel teid remontima ja teostama tolmutõrjet ning ehituse lõppedes taastama kasutatud teedel ehituse eelse olukorra.

Ehitusobjektile tarnitavad looduslikud ehitusmaterjalid (liiv, kruus, paekivi) võivad pärineda vaid kehtiva kaevandamisloaga kaevandustest. Töövõtja peab esitama hankijale pärast tööde valmimist ja enne objekti üleandmist koos ehitusobjekti dokumentatsiooniga elektrooniliselt töödeldaval vormil aruande, milles näitab ära, millistest kaevandustest ta looduslikke ehitusmaterjale hankis ja millises koguses. Ehitusobjektile tarnitavate looduslike ehitusmaterjalide all ei peeta silmas objektil kohapeal tööde teostamise käigus kaevetööde tulemusel saadavat looduslikku ehitusmaterjali, mida kasutatakse samal objektil kohapeal.

Iga viidet, mille hankija teeb riigihanke alusdokumentides mõnele RHS § 88 lõikes 2 nimetatud alusele (standardile, tehnilisele tunnustusele, tehnilisele kontrollisüsteemile vms), tuleb lugeda selliselt, et see on täiendatud märkega „või sellega samaväärne“. Iga viidet, mille hankija teeb riigihanke alusdokumentides ostuallikale, protsessile, kaubamärgile, patendile, tüübile, päritolule või tootmisviisile (RHS § 88 lg 6) või märgisele (RHS § 89), tuleb lugeda selliselt, et see on täiendatud märkega „või sellega samaväärne“. Kui pakkuja soovib kvalifitseerimise tingimustele või tehnilisele kirjelduse vastavuse tõendamiseks või hankelepingu täitmisel kasutada samaväärset, siis ta näitab selle pakkumuses vabas vormis ära. Samaväärsuse kontrollimiseks esitab pakkuja vabas vormis selgitused ja tõendid.

Objektiga on võimalik tutvuda: metsaparandaja Romet Riiman tel: 526 1698, e-post: [romet.riiman@rmk.ee](mailto:romet.riiman@rmk.ee).

**NB! Objektiga tutvumisel kohapeal ei võeta vastu riigihanget puudutavaid küsimusi ega anta vastuseid.**

Töövõtja peab esitama Tellijale peale hankelepingu sõlmimist, kuid enne tööde alustamist tingimusteta, tagasivõtmatu ja Tellija esimesel nõudmisel sissenõutava võlaõigusseaduse §-le 155 vastava krediidi- või finantseerimisasutuse või kindlustusandja garantiikirja (10% hankelepingu sõlmimise aluseks olnud eduka pakkumuse maksumusest) EUR suurusele summale oma kõikide lepingust järgsete tulenevate kohustuste nõuetekohase ja tähtaegse täitmise tagamiseks. Garantiikirjas peab garantii saajaks olema märgitud RMK ning garantii peab kehtima kogu hankelepingu kehtivuse ajal ja hankelepingust järgsete tööde tulenevate tööde tegeliku teostamise perioodil ja sellele lisaks veel kaks (2) kuud, sõltumata hankelepingus näidatud hankelepingu kehtivuse ajast. Hankelepingu täitmise tähtaja pikendamise, Tellija poolt Töövõtjale tööde teostamiseks täiendava tähtaja andmise või muul viisil hankelepingust tulenevate tööde teostamise tähtaja pikenemise korral peab töövõtja garantii kehtivust vastavalt pikendama. Garantii kehtivuse õigeaegne ja kohane pikendamine on Töövõtja riisiko. Pangagarantiid võib asendada garantiisumma deponeerimine Tellija pangakontole kogu hankelepingu kohaste tööde tegeliku teostamise perioodiks (deponeeritud summa pealt Tellija intressi ei maksa).

## 7. Pakkumuse hinna ja eseme väljendamise viis ja hindamiskriteeriumid

7.1. Pakkuja esitab hankedokumentide Lisa 1 – Hinnapakkumuse vormi. ERHR süsteemis märgib pakkuja ainult Lisa 1 – Hinnapakkumuse vormilt pakkumuse maksumuse kokku ilma käibemaksuta. Juhul kui need maksumused erinevad teineteisest, loeb hankija õigeks Lisa 1 – Hinnapakkumuse vormil pakutud pakkumuse maksumust, eeldusel, et ei esine arvutusvigu.

7.2. Hankija hindab vastavaks tunnistatud pakkumusi vastavalt riigihanke alusdokumentides nimetatud pakkumuste hindamise kriteeriumidele. Hankija tunnistab edukaks pakkumuste hindamise kriteeriumide kohaselt majanduslikult soodsaima pakkumuse. Hankija arvestab majanduslikult soodsaima pakkumuse väljaselgitamisel ainult pakkumuse maksumust ja tunnistab edukaks kõige madalama maksumusega pakkumuse.

7.3. Võrdselt madalaima maksumustega pakkumuste korral selgitatakse edukas pakkumus nende pakkujate vahel liisuheitmise teel. Liisuheitmise koht ja kord teatatakse eelnevalt pakkujatele ning nende volitatud esindajatel on õigus viibida liisuheitmise juures.

7.4. Lisa 1 - Hinnapakkumuse vormil esitab pakkuja hankija poolt ettevalmistatud jaotiste kaupa hankega tellitavate ehitustööde ja materjalide ühikuhinnad ning maksumused. Ühegi kuluartikli (ehitustöö, materjali) maksumust, mis on hinnapakkumuse vormil eraldi reana kirjeldatud, ei või esitada otseselt või kaudselt mõne teise rea kuluartikli all (pakkuja ei tohi subsideerida kuluartiklit mõne teise kuluartikli arvelt), kui seda ei ole otseselt või kaudselt hankedokumentides ja/või hinnapakkumuse vormil nõutud või osundatud. Hankija kontrollib oma äranägemisel pakutavate hindade ja maksumuste õigsust ja põhjendatust ning võib otsustada tagasi lükata pakkumuse, milles on selle nõude vastu eksitud.

7.5. Hankija võib kontrollida pakkumuste vastavust riigihanke alusdokumentides esitatud tingimustele ning hinnata vastavaks tunnistatud pakkumusi riigihangete seaduses sätestatud korras enne pakkujate suhtes kõrvaldamise aluste puudumise ja kvalifikatsiooni kontrollimist.

7.6. Kasutades RHS § 125 lg 5 sätestatud võimalust sätestada riigihanke alusdokumentides teisiti, ei kohalda hankija käesoleva lihthanke hankemenetluse läbiviimisel RHS §-s 115 lg 2 p-des 1, 2, lg 2 1 ja lg 3-6 märgitut.

## 8. Hankija sätestatud tingimused hankelepingu sõlmimisel

8.1. Hankelepinguga ei võrdsustata edukaks tunnistatud pakkumust, vaid sõlmitakse eraldi dokumendina hankeleping.

8.2. Hankija soovib hankelepingu sõlmida mõislikul esimesel võimalusel peale hankemenetluses lepingu sõlmimise võimaluse tekkimist ning edukas pakkuja kohustub lepingu allkirjastama koheselt peale hankijalt vastavasisulise ettepaneku saamist.

## 9. Märkus selle kohta, millisel juhul hankija jätab endale võimaluse lükata tagasi kõik pakkumused

Hankija jätab endale võimaluse tagasi lükata kõik pakkumused, kui:

9.1. kõigi pakkumuste või vastavaks tunnistatud pakkumuste maksumused ületavad hanke teostamiseks ettenähtud summa või kui kõik pakkumused on hankija jaoks muul moel ebamõistlikult kallid;

9.2. kui hankemenetluse toimumise ajal on hankijale saanud teatavaks andmed, mis välistavad või muudavad hankija jaoks ebaotstarbekaks hankemenetluse lõpuleviimise hankedokumentides esitatud tingimustel või hankelepingu sõlmimine etteantud ja hankemenetluse käigus väljaselgitatud tingimustel ei vastaks muutunud asjaolude tõttu hankija varasematele vajadustele või ootustele;

9.3. kui langeb ära vajadus hanke järele põhjusel, mis ei sõltu hankijast või põhjusel, mis sõltub või tuleneb seadusandluse muutumisest, kõrgemalseisvate asutuste haldusaktidest ja toimingutest või RMK nõukogu poolt investeeringute eelarve muutmisest.

## 10. Hankedokumentide lisad

Hankedokumendid koosnevad käesolevast hankedokumentide põhitekstist ning järgmistest lisadest:

10.1. Lisa 1 – Hinnapakkumuse vorm

10.2. Lisa 2 – Hankelepingu vorm

10.3. Lisa 3 – Pakkumuses kasutatavad vormid

10.4. Lisa 4 – Projekt